Diari Oficial de la Generalitat Valenciana


Sumari del DOGV 6338, del 23-08-2010 (2010/9001)

RESOLUCIÓ de 2 d'agost de 2010, del director general del Servei Valencià d'Ocupació i Formació, per la qual s'efectua ampliació en els crèdits màxims que han de finançar les ajudes als alumnes desocupats participants en accions formatives dirigides a treballadors prioritàriament desocupats previstes per l'Ordre 10/2010, de 8 d'abril, de la Conselleria d'Economia, Hisenda i Ocupació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6338

Data del DOGV
:   23-08-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/9001


Data del document
:   02-08-2010

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * formació en el lloc de treball
    * suport econòmic
    * aturat
    * formació professional
    * dietes i despeses
    * ajuda pública

RESOLUCIÓ de 2 d'agost de 2010, del director general del Servei Valencià d'Ocupació i Formació, per la qual s'efectua ampliació en els crèdits màxims que han de finançar les ajudes als alumnes desocupats participants en accions formatives dirigides a treballadors prioritàriament desocupats previstes per l'Ordre 10/2010, de 8 d'abril, de la Conselleria d'Economia, Hisenda i Ocupació. [2010/9001]  
Amb data 14 d'abril de 2010 (DOCV núm. 6245) es publica l'Ordre 10/2010, de 8 d'abril, de la Conselleria d'Economia, Hisenda i Ocupació, per la qual es regulen les ajudes als alumnes desocupats participants en accions formatives dirigides a treballadors prioritàriament desocupats, realitzades en el marc de l'Ordre TAS/718/2008, de 7 de març.  
Per Resolució de 24 de maig de 2010, del vicepresident segon del Consell, conseller d'Economia, Hisenda i Ocupació, s'autoritza un generació de crèdit i reajustament de la dotació de determinades línies de subvenció i capítols pressupostaris, com a conseqüència de l'assignació de fons pel servici públic d'ocupació estatal, entre elles la línia de subvenció T0218000, incrementant-la per un import de 2.000.000 d'euros.  
En la disposició addicional primera de l'ordre d'ajudes als alumnes desocupats, anteriorment citada, s'autoritza el director general del Servei Valencià d'Ocupació i Formació perquè per mitjà de l'oportuna resolució puga incrementar o disminuir el crèdit indicat d'acord amb les necessitats que es plantegen.  
Avançada la gestió de les subvencions mencionades, és necessari incrementar la dita dotació com a conseqüència dels crèdits generats, tenint en compte els compromisos adquirits i del crèdit existent en la línia T0218000 «Formació Professional per a l'ocupació», del subprograma 322.52 Formació per a l'Ocupació.  
Per tot això, i fent ús de la competència atorgada per l'article 47.11 del Text Refós de la Llei d'Hisenda Pública, la Llei 5/1983, de 30 de desembre, del Consell, modificada per Llei 12/2007, de 20 de març, i el Decret 129/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, resolc:  
Incrementar la dotació pressupostària assignada en l'Ordre 10/2010, de 8 d'abril, de la Conselleria d'Economia, Hisenda i Ocupació (DOCV núm. 6245), en la seua disposició addicional primera, per a finançar les ajudes als alumnes desocupats que hagen participat en accions formatives subvencionades a càrrec de les línies pressupostàries T0218000, T2289000, T2966000 i T2967000 del capítol IV del subprograma pressupostari 322.52 Formació per a l'Ocupació, en una quantia d'1.000.000 d'euros sobre la dotació anterior, la quantia definitiva de la qual passa a ser de 2.000.000 d'euros, tot a càrrec del capítol 4 de l'estat de gastos del pressupost del SERVEF per al 2010, subprograma pressupostari 322.52 Formació per a l'Ocupació, línia de subvenció T0218000 «Formació Professional per a l'ocupació».  
Contra el present acte, que posa fi a la via administrativa, podran els interessats interposar recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant d'este mateix òrgan en el termini d'un mes, computat en els termes ja dites, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tot això sense perjuí que es puga interposar qualsevol altre recurs dels previstos en la vigent legislació.  
València, 2 d'agost de 2010.- El director general del SERVEF, secretari autonòmic d'Ocupació: Luis Lobón Martín.